ศบค. รายงานจำนวนผู้ป่วยโควิด-19 วันนี้ พบผู้ป่วยเพิ่ม 1,891 ราย เสียชีวิต 21 ราย
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์การแพร่ระบาดของโรคโควิด-19 ว่า วันนี้ (1 พ.ค.64) มีผู้ติดเชื้อเพิ่ม 1,891  ราย เป็นผู้ที่ติดเชื้อจากระบบเฝ้าระวังและบริการ 1,799 ราย , จากการค้นหาเชิงรุกในชุมชน 85 ราย , ติดเชื้อจากต่างประเทศ 7 ราย ทำให้มีผู้ป่วยยืนยันสะสม 67,044 ราย หายป่วยแล้ว 38,075 ราย รักษาตัวอยู่ที่โรงพยาบาล 28,745  โดยมีผู้ป่วยอาการหนัก 829 ราย ,ใส่เครื่องช่วยหาย 270 ราย  และเสียชีวิตเพิ่ม 21 คน ซึ่งส่วนใหญ่ผู้เสียชีวิตมีโรคประจำตัว  สำหรับสถานการณ์ทั่วโลกมีผู้ติดเชื้อสะสมกว่า 152 ล้านราย เสียชีวิตกว่า 3 ล้านคน โดยสหรัฐอเมริกายังมีผู้ติดเชื้อมากที่สุด ขณะที่ไทยอยู่อันดับ 103 ของโลก ส่วนผู้ที่ได้รับวัคซีนโควิด-19 ในไทย เข็มที่ 1 จำนวน 1,095,230 ราย ขณะที่ 381,848 ราย ฉีดวัคซีนครบ 2 เข็มแล้ว ใน 77 จังหวัดทั่วประเทศ